وک رچرڈسن

وکٹر یارک رچرڈسن (پیدائش:07 ستمبر 1894ء پارک سائیڈ، ایڈیلیڈ، جنوبی آسٹریلیا)| وفات 30 اکتوبر، 1969ء فلارٹن پارک، ایڈیلیڈ، جنوبی آسٹریلیا) 1920ء اور 1930ء کی دہائی کے ایک سرکردہ آسٹریلوی کھلاڑی تھے، جنہوں نے آسٹریلیا کرکٹ ٹیم اور جنوبی آسٹریلیا، آسٹریلوی رولز فٹ بال ٹیم کی کپتانی کی، بیس بال میں آسٹریلیا اور  گولف میں جنوبی آسٹریلیا کی نمائندگی کی وہ جنوبی آسٹریلین ریاستی ٹینس ٹائٹل اور لیکروس، باسکٹ بال اور تیراکی میں ایک سرکردہ مقامی کھلاڑی بھی تھے رچرڈسن نے ساؤتھ آسٹریلین نیشنل فٹ بال لیگ کا سب سے بڑا انفرادی اعزاز، میگری میڈل جیتا، جبکہ 1920ء میں سٹرٹ کے کپتان اور کوچ بھی رہے یہی نہیں بلکہ وہ تین مستقبل کے آسٹریلوی ٹیسٹ کرکٹرز ایان چیپل  گریگ چیپل (جو دونوں نے ٹیسٹ سطح پر آسٹریلیا کی کپتانی بھی کی) اور ٹریور چیپل کے دادا تھے

ذاتی زندگی 
29 جنوری 1919ء کو وک رچرڈسن نے ہوٹل والے الف کنپ مین (1867-1918) کی بیٹی ویڈا یوون نیپ مین سے شادی کی۔ وہ 25 ستمبر 1940ء کو انتقال کر گئیں۔ ان کا ایک بیٹا اور تین بیٹیاں تھیں۔

اعداد و شمار 
وک رچرڈسن نے 19ٹیسٹ میچوں کی 30 اننگز میں 706 رنز سکور کئے جن میں 23.53 کی اوسط سے 138 ان کا سب سے زیادہ سکور تھا۔ انہوں نے اپنے کیریئر میں ایک سنچری اور ایک نصف سنچری اور 24 کیچز پکڑے۔ انہوں نے 184 فرسٹ کلاس میچوں کی 297 اننگز میں 12 مرتبہ ناٹ آئوٹ رہ کر 10727 رنز سکور کئے۔ 37.63 کی اوسط سے انہوں نے 27 سنچریاں اور 47 نصف سنچریاں سکور کرکے 10727 کا مجموعہ حاصل کیا۔ 211 کیچز اور 4 سٹیمپ بھی ان کی عمدہ کارکردگی کو بیان کرنے کیلئے کافی تھے انہوں نے فرسٹ کلاس میچوں میں 8 وکٹ بھی حاصل کئے۔ وک رچرڈسن کو یہ اعزاز حاصل ہے کہ وہ 41 سال اور 98 دن کی عمر میں آسٹریلیا کی قیادت پر فائز ہوئے تھے۔ 1935ء میں ڈربن کے مقام پر جنوبی افریقہ کے خلاف میدان میں اترتے وقت وہ طویل عمر میں قیادت سنبھالنے والے کھلاڑیوں کی فہرست میں پانچویں نمبر پر ہیں۔ یاد رہے کہ آسٹریلیا ہی کے  وارن بارڈسلے (پیدائش:6 دسمبر 1882ء) وہ کھلاڑی ہیں جنہوں نے انگلستان کے خلاف لیڈز کے میدان میں 1926ء کو 43 سال اور 216 دن کی عمر میں ٹیم کی قیادت سنبھالی تھی۔ وہ بدستور دنیا میں طویل عمر کپتان کے طور پر ریکارڈ رکھتے ہیں۔ وک رچرڈسن نے ایک سیریز میں سب سے زیادہ کیچز لینے کا عالمی ریکارڈ اپنے نام بنایا ہے۔ انہوں نے 1936ء میں جنوبی افریقہ کے خلاف ڈربن کے مقام پر 3 اننگز میں 5 کیچ پکڑے تھے جو 86 سال گزرنے کے باوجود بھی یہ ریکارڈ اپنی جگہ پر قائم ہے

انتقال
وک رچرڈسن 30 اکتوبر 1969ء فلارٹن پارک، ایڈیلیڈ، جنوبی آسٹریلیا،کے مقام پر 75 سال 53 دن کے ساتھ وفات پا گئے۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست
 بین الاقوامی کرکٹ خاندانوں کی فہرست
 آسٹریلیا قومی کرکٹ ٹیم کے کپتانوں کی فہرست

حوالہ جات

1894ء کی پیدائشیں
1969ء کی وفیات
آسٹریلیا ٹیسٹ کرکٹ کپتان
آسٹریلوی بیس بال کھلاڑی
آسٹریلیا ٹیسٹ کرکٹ کھلاڑی
آسٹریلوی کرکٹ مبصرین
جنوبی آسٹریلیا کے کرکٹر
آسٹریلیا کے کرکٹ کھلاڑی
ایڈیلیڈ کے کھلاڑی